open-index/open-wikipedia-markdown huggingface dataset:
Անկրկնելի գարուն

**«Անկրկնելի գարուն»** (), ռեժիսոր Ալեքսանդր Ստոլպերի խորհրդային գեղարվեստական ֆիլմը, որը նկարահանվել է 1957 թվականին։ Պրեմիերան տեղի է ունեցել 1957 թվականին։

## Սյուժե
Հարսանիքից անմիջապես հետո հնագետների երիտասարդ ընտանիքը Միջին Ասիա է ժամանում պեղումների համար։ Այնտեղ բռնկված ժանտախտի համաճարակը ժամանակավորապես բաժանում է նորապսակներին և աղջկա մորն ստիպում օգնության համար դիմել իր նախկին ամուսնուն։

## Դերերում
* Եվգենյա Կոզիրևա –  *Ելենա Անդրեևնա, Աննայի մայրը
* Իզոլդա Իզվիցկայա –  *Աննա Բուրովա, գեներալ Նովոժիլովի դուստրը
* Ալեքսանդր Միխայլով –  *Եվգենի Բուրով, Աննայի ամուսինը
* Իվան Դմիտրիև –  *գեներալ Նովոժիլով, Աննայի հայրը
* Իրինա Սկոբցևա –  *Կլավդիա Նովոժիլովա, գեներալի կինը
* Սվետլանա Խարիտոնովա –  *Մաշա, Աննայի ընկերուհին
* Նինա Դորոշինա –  *Նինա, Աննայի ընկերուհին
* Վիկտոր Շարլախով –  *Գուլյաև
* Լեոնիդ Պարխոմենկո –  *Բրեխով, վարորդ
* Թահիր Սաբիրով- Սախատ
* Եվգենի Լեոնով –  *Շուշա, Նինայի ամուսինը, բժիշկ
* Բորիս Բիտյուկով –  *անցակետի սպա
* Դանիել Նետրեբին –  *Կուզյա, հնագետ (լուսագրերում նշված չէ)
* Ալեքսեյ Դոբրոնրավով –  *Նիկոդիմ Պետրովիչ, հնագետ (լուսագրերում նշված չէ)
* Վիկտոր Կլյուչարև –  *գաղութի պետ (լուսագրերում նշված չէ)

## Նկարահանող խումբ
* Բեմադրող ռեժիսոր՝ Ալեքսանդր Ստոլպեր
* Սցենարիստ՝ Սերգեյ Երմոլինսկի
* Օպերատոր՝ Ալեքսանդր Խարիտոնով
* Նկարիչ՝ Ստալեն Վոլկով
* Կոմպոզիտոր՝ Նիկոլայ Կրյուկով
* Հնչյունային ռեժիսոր՝ Լ. Բուլգակով
* Ռեժիսոր՝ Մ. Չեռնովա
* Մոնտաժող՝ Մ. Տիմոֆեևա
* Տնօրեն՝ Մաքս Գերշենգորին
* Ֆիլմերի արտադրության գլխավոր վարչության նվագախումբ
** Դիրիժոր՝ Վերոնիկա Դուդարովա

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Կատեգորիա:1957 դրամա ֆիլմեր
Զուգորդված կազմակերպություն

**Զուգորդված կազմակերպություն** (զուգորդված ձեռնարկություն/ընկերություն), կազմակերպություն, որում մեկ այլ ընկերության կամ խմբի պատկանում են նշանակալից, բայց ոչ վերահսկող բաժնետոմսեր (առավել հաճախ քվեարկող բաժնետոմսերի 20% կամ ավելի, բայց 50%-ից պակաս)։ Այս դեպքում ներդրող ընկերությունը կարող է էապես ազդել զուգորդված կազմակերպության առևտրական և ֆինանսական քաղաքականության վերաբերյալ որոշումների վրա, չնայած վերջինս մնում է անկախ՝ իր ղեկավարմամբ և իր տարեկան հաշվետվություններով՝ առանց հոլդինգային ընկերության դուստր ձեռնարկություն դառնալու։

Ներդնող ընկերության ազդեցության «նշանակությունը» արտահայտվում է նրանում, որ.
* նրա ներկայացուցիչները զուգորդված կազմակերպության տնօրենների խորհրդում են,
* նա մասնակցում է շահաբաժինների վճարման և եկամտի բաշխման հարցերի քննարկմանը,
* այն կարող է ազդել կառավարման քաղաքականության վրա,
* նրա ղեկավարները և զուգորդված կազմակերպության ղեկավարները կարևոր տեղեկություններ են փոխանակում և կարող են փոխել իրենց տեղը,
* ներդրողի և զուգորդված կազմակերպության միջև տեղի են ունենում լուրջ ֆինանսական գործարքներ։

Զուգորդված կազմակերպություններին վերաբերող մասում Ֆինանսական հաշվետվությունների միջազգային ստանդարտը (ՖՀՄՍ) կոչվում է ՀՀՄՍ 28 («Ներդրումներ ասոցիացված կազմակերպություններում և համատեղ ձեռնարկումներում») և 1990 թվականից ընդունված է միջազգային պրակտիկայում (պարբերաբար կատարվում են փոփոխություններ)։

## Ծանոթագրություններ

Կատեգորիա:Հաշվապահություն
Կատեգորիա:Կորպորատիվ կառավարում
Ադամն ամուսնանում է Եվայի հետ

**«Ադամն ամուսնանում է Եվայի հետ»** (), ռեժիսոր Վիկտոր Տիտովի խորհրդային երկսերիանոց գեղարվեստական ֆիլմը, կատակերգական դրամա՝ նկարահանված գերմանացի դրամատուրգ Ռուդի Շտրալի համանուն պիեսի հիման վրա (Մանուիլ Սեմյոնովի թարգմանություն)։ Հեռուստատեսային պրեմիերան կայացել է 1981 թվականին։

## Սյուժե
Ֆիլմի գործողությունները տեղի են ունենում դատարանի շենքում։ Ամուսնանալու եկած երիտասարդները՝ Ադամն ու Եվան, մեղադրյալ են դառնում մտացածին նիստի ժամանակ, որի նպատակն է որոշում կայացնել, թե արդյոք նրանք կարող են ամուսին և կին լինել։ Որպես վկա ներկայացել են Եվայի ընկերուհին և Եվայի նախկին ընկերը։ Խճճված իրավիճակը պարզաբանելու փորձերն ավարտվում են սկանդալով և վկայի ու «ամբաստանյալի» միջև ծեծկռտուքով... Վերջում դատարանը, այնուամենայնիվ, չի կարողանում միասնական եզրակացության հանգել և հայտարարում է, որ ինքն ունակ չէ լուծել այդ հարցը։

## Դերեում
* Ելենա Ցիպլակովա – Եվա, մանկաբարձուհի
* Ալեքսանդր Սոլովյով – Ադամ, ավտոփականագործ, Առաջին լիգայի ֆուտբոլային թիմի ձախ եզրային
* Զինովի Գերդտ – դատավոր
* Տատյանա Վասիլևա – դատախազ 
* Ալեքսանդր Կալյագին – փաստաբան
* Գոտլիբ Ռոնինսոն – քարտուղար
* Վլադիմիր Մարկով – ատենակալ
* Նատալյա Գեշել – ատենակալ
* Օլգա Մաշնայա – Եվայի ընկերուհին
* Ալեքսանդր Սիրին – Եվայի ընկերը
* Միխայիլ Լյուբեզնով – տաքսու վարորդ
* Միքայել Թարիվերդիև – երգերի կատարող

## Նկարահանող խումբ
* Սցենարի հեղինակ՝ Վիկտոր Տիտով
* Բեմադրող ռեժիսոր՝ Վիկտոր Տիտով
* Բեմադրող օպերատոր՝ Գեորգի Ռերբերգ
* Բեմադրող նկարիչ՝ Պյոտր Պրորոկով
* Կոմպոզիտոր՝ Միքայել Թարիվերդիև
* ԽՍՀՄ Հեռուստառադիոպետկոմի սիմֆոնիկ նվագախումբ, դիրիժոր՝ Կոնստանտին Կրիմեց

## Ֆիլմի երգեր
# Люблю
# Любовь слепа
# Не изменяйся, будь самим собой
# Пылающую голову рассвет
# Сонет о курице
# Сонет о яблоке
# Увы, мой стих
# Я виноват
# Мешать соединенью двух сердец

## Փաստեր
* Ֆիլմում օգտագործվել են Ուիլյամ Շեքսպիրի սոնետները Սամուիլ Մարշակի թարգմանությամբ և Կոնստանտին Գալչինսկու բանաստեղծությունները Լեոնիդ Մարտինովի թարգմանությամբ («Քնարական զրույց» () և «Եթե ես տասնմեկ գլխարկ ունենայի» ()։ Դերասանուհի Ելենա Ցիպլակովան ֆիլմում նկարահանվել է իր կարած զգեստով։ Դրանով էլ նա ամուսնացել է։

## Ծանոթագրություններ

## Արտաքին հղումներ
* «Адам женится на Еве» на сайте «Энциклопедия отечественного кино»
*  
* Песни из фильма «Адам женится на Еве»

Կատեգորիա:1980 ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Խորհրդային կինոկատակերգություններ
Կատեգորիա:Ֆիլմերի երաժշտություն ըստ Միքայել Թարիվերդիևի
Անդրեյն ու չար կախարդը

**«Անդրեյն ու չար կախարդը»** (), 1981 թվականի կինոֆիլմ, հեքիաթ բոլոր տարիքների հանդիսատեսի համար։

## Սյուժե
Վաղուց մի բնակավայրում հայտնվել է վնասակար կախարդ Ցմոկը (Գեորգի Միլյար)։ Ժողովուրդը նրանից առանձնացել է մեծ պատով։ Եվ առաջին անգամ պահակային աշտարակի վրա հսկում է Անդրեյ-Բոլորից-Բարին (Անդրեյ Սմոլյակով)։ Այդ ժամանակ Ցմոկը հրամայում Լեշիին (Միխայիլ Կոնոնով) և ջրային ոգուն (Յուրի Չեռնով) ցանց կապել անտառում և բռնել գեղեցիկ Ուղեցույց աստղին (, Իրինա Կիսելյովա), որը  Յարիլա-Արևի դուստրն է։ Գյուղում ոչ ոք ոչինչ չգիտի, նա ուղարկում է տնային ոգուն (Էդուարդ Բոչարով), որպեսզի նա քնեցնի բոլորին։ Եվ միայն Անդրեյ-Բոլորից-Բարին չեն քնում և տեսնում է Ուղեցույց աստղին։ Դրանից հետո նա անմիջապես շտապում է օգնության։

## Դերերում
* Անդրեյ Սմոլյակով – Անդրեյ-Բոլորից-Բարի
* Իրինա Կիսելյովա – Ուղեցույց Աստղ
* Գեորգի Միլյար – Ցմոկ
* Միքայել Կոնոնով – Լեշի
* Յուրի Չեռնով – Ջրային ոգի
* Էդուարդ Բոչարով – Տնային ոգի
* Գալինա Ռոգաչևան – Անդրեյի մայրը 
* Մարիա Կապնիստ – պառավ
* Ալեքսանդր Արժիլովսկի – էպիզոդ
* Վլադիմիր Գրիցևսկի – էպիզոդ
* Ալեքսանդր Կաշպերով – էպիզոդ
* Վլադիմիր Սիչկար – էպիզոդ
* Պյոտր Յուրչենկով ավագ – էպիզոդ
* Ռոստիսլավ Շմիրյով – էպիզոդ

## Նկարահանող խումբ
* Բեմադրող ռեժիսոր՝ Գենադի Խարլան
* Սցենարի հեղինակ՝ Էռնստ Կոլյադենկո
* Բեմադրող օպերատոր՝ Եվգենի Պչելկին
* Բեմադրող նկարիչ՝ Իգոր Տոպիլին
* Հնչյունային ռեժիսոր՝ Սերգեյ Չուպրով
* Կոմպոզիտոր՝ Վալերի Իվանով
* Երգերի տեքստի հեղինակ՝ Վլադիմիր Նեկլյաև

## Թողարկում
* Տեղայնացնող՝ «ՄԱԳՆԱՏ» ընկերություն,
* Ձայն — Ռուսական Dolby Digital 2.0,
* Պատկեր — Standart 4:3 (1,33: 1),
* Գույն — PAL,
* Տարածաշրջանային կոդ — 5,
* Փաթեթավորումը — Պարզեցված հրատարակություն։

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Աշխատանքի պայմանադրական վարձատրության համակարգ

**Աշխատանքի պայմանադրական վարձատրության համակարգ** (աշխատավարձի հատուցում), աշխատանքի վարձատրության համակարգ, որը նախատեսում է աշխատանքի որոշակի փուլերի կատարման կամ որոշակի ծավալի ապրանքների արտադրության համար ընդհանուր գնի որոշում։ Աշխատողի աշխատավարձը հաշվարկվում է նրա կողմից արտադրվող ապրանքների քանակի և դրա որակի հիման վրա` գործող գործարքային դրույքաչափերին համապատասխան։ *Աշխատանքի պայմանադրական վարձատրության համակարգը* վերաբերում է աշխատանքի գործարքային վարձատրության համակարգին։

## Սահմանում
Մի շարք տնտեսագետներ պայմանադրական համակարգը սահմանում են որպես վարձատրության համակարգ, որի ընթացքում աշխատողները ստանում են միանվագ վճարներ` համաձայնեցված աշխատանքի դիմաց (չհաշված աշխատանքի վրա ծախսված ժամանակը)։

## Աշխատանքի պայմանադրական վարձատրության համակարգի տեսակներ
Աշխատանքի պայմանադրական վարձատրության համակարգը վերաբերում է աշխատանքի գործարքային վարձատրության համակարգին և ունի հետևյալ տեսակները.
* *անհատական*, աշխատողի աշխատավարձը կախված է կոնկրետ աշխատողի ցուցանիշների ձեռքբերումից, հաշվարկը կատարվում է ելնելով ընթացիկ գործարքային դրույքաչափերից,
* *կոլեկտիվ*, աշխատողի աշխատավարձը կախված է ամբողջ բրիգադի կողմից սահմանված ցուցանիշների հաջող ձեռքբերումից, իսկ այս բրիգադի աշխատողների միջև բրիգադի վաստակի բաշխման կարգը սահմանվում է կազմակերպության ներքին տեղական ակտով,
* *պայմանադրական պարգևատրում*, պայմանադրական համակարգ (անհատական կամ կոլեկտիվ), որում լրացուցիչ պարգևավճար վճարվում է աշխատանքների հրատապ կամ որակյալ կատարման համար։

## Ծանոթագրություններ

Կատեգորիա:Հաշվապահություն
Պատանդներ (ֆիլմ, 2017)

**«Պատանդներ»**, ռեժիսոր Ռեզո Գիգինեիշվիլիի ռուս-վրացական դրամատիկական ֆիլմը։ Պրեմիերան Ռուսաստանում կայացել է  2017 թվականի սեպտեմբերի 21-ին։ Ֆիլմը նկարահանվել է իրական իրադարձությունների հիման վրա։

Ֆիլմը նկարահանվել է վրացերենով, իսկ գլխավոր դերերը կատարել են վրացի դերասանները։

Ֆիլմը ցուցադրվել է Բեռլինի կինոփառատոնում՝ «Պանորամա» ծրագրի շրջանակներում, իսկ «Կինոտավրում» արժանացել է երկու մրցանակի՝ Լավագույն ռեժիսուրայի և Լավագույն օպերատորական աշխատանքի համար։

## Սյուժե
Ֆիլմի գործողությունները ծավալվում են 1983 թվականին Վրաստանում։ Սյուժեի կենտրոնում ապահովված ընտանիքների ներկայացուցիչներ 6 տղաներից ու աղջիկներից բաղկացած ընկերախումբն է։ Նրանք ծրագրել են ինքնաթիռի առևանգում, որպեսզի փախչեն «երկաթե վարագույրից» այն կողմ։

Սակայն ամեն ինչ ընթանում է ոչ ըստ պլանի, և առևանգման փորձը վերածվում է արյունալի կոտորածի, որտեղ ահաբեկիչներն սպանում են 5 մարդու, 12 ուղևոր մնում են հաշմանդամ, իսկ Տու-134 չվերթի ևս 50 ուղևոր հոգեբանական տրավմա են ստանում։ Փրկված տղամարդ ահաբեկիչները դատապարտվել են պատժի առավելագույն չափի։

## Դերերում
մինի|Ту-134АК 65978

## Քնադատություն
Ֆիլմը ձախողվել է վարձույթում և բացասաբար է գնահատվել քննադատների կողմից։

## Ծանոթագրություն

## Արտաքին հղումներ
* Леонид Павлючик.  Куда прилетел рейс № 6833
* Антон Долин. «Заложники»: Жертвы — все 

Կատեգորիա:2010-ականների ռուսերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Վրացական ֆիլմեր
Կատեգորիա:Վրացերեն ֆիլմեր
Կատեգորիա:2010-ականների վրացերեն ֆիլմեր
Ացիդոֆիլային բակտերիաներ

**Ացիդոֆիլային բակտերիաներ**, մանրագույն օրգանիզմներ, որոնք զարգանում և ապրում են միջավայրի որոշակի թթվության պայմաններում։ Ացիդոֆիլային բակտերիաներից են՝ կաթնաթթվային բակտերիաները (ապրում են pH = 3,4 և կաթնաթթվի 2% խտության միջավայրում), քեմոավտոտրոֆ բակտերիաները (բազմանում են, երբ միջավայրի pH-ը՝ 1–2 է), հայ գիտնական Լ․ Հ․ Երզինկյանի անջատած բարձր ակտիվություն ունեցող ացիդոֆիլային կաթնաթթվային բակտերիաները (Lactobacterium acidop hilum)։ ՍՍՀՄ–ում լայնորեն կիրառվում են կաթնարդյունաբերության, անասնաբուծության, բժշկության մեջ (որպես բուժիչ ացիդոֆիլային կաթ, ինչպես նաև մայրական կաթին փոխարինող «Նարինե» սննդանյութի արտադրությունում)։

Կատեգորիա:Բակտերիաներ
Կատեգորիա:Էքստրեմոֆիլներ
Ադրբեջանի պետական գյուղատնտեսական թանգարան

**Ադրբեջանի պետական գյուղատնտեսական թանգարան** (), Գյուղատնտեսական թանգարան, որը գտնվում է Ադրբեջանի Հանրապետության մայրաքաղաք Բաքվում։ Ադրբեջանի պետական գյուղատնտեսական թանգարանը ստեղծվել է 1924 թվականին։ Թանգարանը հարուստ է Ադրբեջանում գյուղատնտեսության պատմությունն արտացոլող ցուցանմուշներով։ Թանգարանը Ադրբեջանի գյուղատնտեսության մեջ օգտագործվող գործիքների, գյուղատնտեսության զարգացման պատմության, աշխատանքի հերոսների մասին է, ովքեր դեր են ունեցել Ադրբեջանի տնտեսության զարգացման մեջ։

## Պատմություն
Թանգարանը հիմնադրվել է 1924 թվականին՝ Հանրապետության կառավարության և Հողային կոմիսարիատի նախաձեռնությամբ։
Սկզբնապես թանգարանը կազմակերպվել է որպես գյուղատնտեսական և արդյունաբերական առևտրի ցուցահանդես։ Հետագայում, երբ այստեղ ցուցադրվող ցուցանմուշների թիվն ավելացավ, ցուցահանդեսը սկսել է գործել որպես թանգարան։

Թանգարանն արտացոլում է Ադրբեջանի գյուղատնտեսության պատմությունն ու ներկա վիճակը։ Այստեղ ցուցադրվում են Գոբուստան արգելոցի նմուշը, Մետաքսի ճանապարհի քարտեզը, Ադրբեջանի տարբեր շրջաններում տարբեր ժամանակներում օգտագործված գյուղատնտեսական գործիքները, XVIII-XIX դարերին պատկանող մարդկանց տնտեսական կյանքը արտացոլող ցուցանմուշներ։

Թանգարանում պահվում են ավելի քան 15,000 հետաքրքիր ցուցանմուշներ, որոնք արտացոլում են Ադրբեջանի գյուղատնտեսությունն ու գյուղական բնակչության աշխատանքային ու կենցաղային պայմանները։ Թանգարանն ունի 5640 լուսանկար, 260 կենցաղային և ազգագրական, 37 նկարի, 35 կիրառական արվեստի օրինակ։

## Ծանոթագրություններ

Կատեգորիա:Ադրբեջանի ազգային թանգարաններ
Կատեգորիա:Բաքվի թանգարաններ
Կատեգորիա:1924 հիմնադրված թանգարաններ
Աուրենգզեբ

**Աուրենգզեբ** (1618–1707), Հնդկաստանի մողոլ կայսր 1658-ից, Շահ Ջահանի որդին։

1636–44-ին և 1652–57-ին եղել է Դեկան երկրամասի փոխարքան, 1658-ին նվաճել հոր գահը։ Պատերազմներ է մղել տերության սահմաններն ընդարձակելու համար, ավելացրել հարկերը, վերականգնել ջիզիեն։ Բենգալիայի մողոլ փոխարքաների մայրաքաղաք Մուշիդաբադի արվարձան Սեիդաբադում Աուրենգզեբը հայերին տրամադրել է հող, տվել արտոնություններ (1665) և հովանավորել նրանց ներգաղթը Հնդկաստան։

Աուրենգզեբի օրոք Հնդկաստանում սկսեցին հաստատվել եվրոպական առևտրական ընկերություններ, որոնք և դրեցին գաղութատիրության հիմքերը։ Նրա օրոք Մողոլական կայսրությունը սկսել է անկում ապրել։

## Ծանոթագրություններ

## Գրականություն
* Ալպոյաճյան Ա․, Պատմություն հայ գաղթականության, հ․ 3, մ․ 1, Կահիրե, 1961։

Կատեգորիա:Թյուրք կառավարիչներ
Կատեգորիա:Հնդկաստանի պատմություն
Վիտաուտաս Լանդսբերգիս

**Վիտաուտաս Լանդսբերգիս** (, ), լիտվացի պետական գործիչ, երաժշտագետ, Եվրախորհրդարանի նախկին անդամ, Լիտվայի գերագույն խորհրդի և Սեյմի նախկին նախագահ (1990-1992), «Սայուդիս» ժողովրդական ճակատի համահիմնադիր, «Հայրենիքի միություն-Լիտվայի քրիստոնյա դեմոկրատներ» կուսակցության հիմնադիր, երաժշտագիտության դոկտոր, պրոֆեսոր։

ԽՍՀՄ կազմից Լիտվայի դուրս գալուց հետո գլխավորել է Լիտվայի գերագույն խորհուրդը` դառնալով նորանկախ պետության առաջին դե յուրե ղեկավարը։

## Կենսագրություն

Ծնվել է Կաունաս քաղաքում՝ հայտնի ճարտարապետ Վիտաուտաս Լանդսբերգիս-Ժեմկալնիսի և ակնաբույժ Օնա Յաբլոնսկիտե-Լանդսբերգիենեի ընտանիքում։

## Ծանոթագրություններ

## Արտաքին հղումներ
* Կենսագրություն  
 

Կատեգորիա:Լիտվայի քաղաքական գործիչներ
Կատեգորիա:Լիտվայի նախագահներ
Արաթուն Սթիվեն

**Արաթուն Սթիվեն** (), Հնդկաստանում բնակվող հայ հյուրանոցատեր, կառուցապատող և անշարժ գույքի սեփականատեր։ Ի թիվս այլ ունեցվածքների, նա եղել է Կալկաթայի «Էմփայեր» թատրոնի և «Գրանդ հոթել»-ի սեփականատերը։

Արաթուն Սթիվենը ծնվել է 1861 թվականին Իրանում։ Սպահանից Կալկաթա է տեղափոխվել 19-րդ դարի սկզբին։ Սկսել է փողոցներում սայլակից ոսկերչական իրեր վաճառել։ Ավելի ուշ բացել ոսկերչական  և հնաոճ իրերի խանութ Չոուրինգի փողոցի () 18 տանը և «Ռոյալ» թատրոնը () նրա հարևանությամբ։ 1911 թվականին նա գնել է տիկին Էննի Մոնկի հրդեհված տունը և կառուցել«Գրանդ հոթել»-ը։ Սթիվենը Կալկաթայում այլ սեփականություններ էլ է ունեցել, որոնցից շատերն այժմ ժառանգությամբ անցել են իր սերունդներին, դրանց թվում են Քուինզ Մենսիոնը (), Սթիվեն Քորթը (), Սթիվեն Հաուսը () և «Էմփայեր»  թատրոնը։ Քուինզ Մենսիոնում այժմ Կալկաթայի հայկական ակումբն է։ Արաթուն Սթիվենը նաև կառուցել է և աշխատեցրել Դարջիլինգի «Էվերեստ» հյուրանոցը։ Սթիվենը մահացել 1927 թվականի մայիսի 14-ին։

## Ծանոթագրություններ

Կատեգորիա:Հնդկաստանի հյուրացատերեր
Կատեգորիա:Հնդկահայ գործարարներ
Կատեգորիա:Հայերը Կալկաթայում
Սան Ռամոն (Ուրուգվայ)

**Սան Ռամոն** (), ոչ մեծ քաղաք Ուրուգվայի հարավային մասում՝ Կանելոնես դեպարտամենտում։ Նույնանուն համայնքի վարչական կենտրոնն է։ Ընկած է Սանտա Լուսիա գետի հարավային ափին, 6-րդ, 12-րդ և 63-րդ ազգային ավտոմայրուղիների հատման վայրի մերձակայքում, երկրի մայրաքաղաք Մոնտեվիդեոյի կենտրոնից մոտավորապես 80 կիլոմետր դեպի հյուսիս։ Նրա միջով է անցնում ուրուգվայական Մելո քաղաքը բրազիլական Ռիո Բրանկուին կապող երկաթուղին։

## Պատմություն
Բնակավայրը հիմնադրվել է 1867 թվականին, ստացել գյուղի (*Pueblo*-ի) կարգավիճակ։ 1910 թվականի հուլիսի 11-ին նրա կարգավիճակը բարձրացվել, հասցվել է *Villa*-ի (*փոքր քաղաքի*), 1953 թվականի հունիսի 26-ին էլ Սան Ռամոնին շնորհվել է *Ciudad*-ի (*քաղաքի*) կարգավիճակ։

## Բնակչություն
2011 թվականի մարդահամարի տվյալներով Սան Ռամոնում ապրում էր  7.133 մարդ In 2010, the *Intendencia de Canelones* had estimated a population of 8,123  for the municipality during the elections.:

**Աղբյուրը**՝ *Instituto Nacional de Estadística de Uruguay*:

## Պաշտամունքի վայրեր
* Սբ. Ռայմոնդ Նոնատուս ծխական եկեղեցի (հռոմեական կաթոլիկ եկեղեցիներից է)։

## Կառավարումը
2010 թվականի հուլիսին քաղաքապետ է ընտրվել Բեատրիս Լամասը։

## Ծանոթագրություններ

## Արտաքին հղումներ
* Սան Ռամոնի հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Bloom*Iz (ալբոմ)

***Bloom*Iz***, կորեա–ճապոնական գըրլ բենդ Iz*One-ի առաջին կորեալեզու ալբոմը։ Ալբոմը թողարկվել է 2020 թվականի փետրվարի 17-ին։

## Թրեք լիստ

## Չարթեր

## Տես նաև
*2020 թվականի ալբոմների ցանկ

## Ծանոթագրություններ

Կատեգորիա:2020 ալբոմներ
Կատեգորիա:Կորեերեն ալբոմներ
Դրամի շուկա

**Դրամի շուկա**, ֆինանսական շուկայի կարևոր հատված, որտեղ դրամական միջոցները վաճառվում են մինչև մեկ տարի ժամկետով։ Դրամի շուկան իր մեջ ներառում է և՛ փոխատվական կապիտալի, և՛ արժեթղթերի շուկաներից հատվածներ։

Դրամի շուկան իր հերթին ստորաբաժանվում է մի քանի առանձին շուկաների, որտեղ կատարվում են առանձին պարտավորությունների ու ֆինանսական գործիքների առք և վաճառքը։ Այդ շուկաներից են օրինակ, պետական կարճաժամկետ պարտատոմսերի, միջբանկային վարկերի, արտարժույթի,բանկային հավաստագրերի, առևտրային արժեթղթերի, մուրհակների շուկաները։

Դրամի շուկաները ֆինանսավարկային ու նաև այլ կազմակերպություններին ապահովում են իրենց ակտիվների իրացվելիության ապահովման համար արդյունավետ ֆինանսական գործիքներով։ Քանի որ դրամական միջոցների մուտքերի ժամկետները մեծ մասամբ չեն համընկնում ծախսերի կատարման ժամկետների հետ, տնտեսավարող անձիք, ֆինանսական ինստիտուտները, առևտրային կամ արդյունաբերական կազմակերպությունները, պետական կառույցները ժամանակ առ ժամանակ առերեսվում են իրենց ակտիվների իրացվելիության կառավարման խնդիրների հետ, որոնք կարգավորվում են դրամի շուկայի օգնությամբ և միջոցով։ Օրինակ, եթե որևէ կազմակերպություն ունի ժամանակավորապես ազատ դրամական միջոցներ, նա կարող է այդ միջոցներն ուղղել դրամի շուկա՝ ներդրելով դրանք բանկային հավաստագրերում, կարճաժամկետ փոխառություններում կամ առևտրային արժեթղթերում կամ էլ դրամի շուկայի այլ գործիքներում, և ստանալ որոշակի եկամուտ։

Դրամի շուկաները տնտեսության մեջ կատարում են յուրահատուկ կուտակիչի դեր՝ դրանք մի կողմից հավաքագրում են տնտեսության մեջ ժամանակավորապես ազատ դրամական միջոցները և մյուս կողմից այդ միջոցները տրամադրում են դրանց կարիքն ունեցող տնտեսավարող սուբյեկտներին։

Դրամի շուկայի ֆինանսական գործիքները պետք է ունենան հետևյալ բնութագրերը՝

# չվճարումների ցածր ռիսկը,
# դրանց արժեքի տատանման ցածր ռիսկը,
# բարձր իրացվելիությունը,
# գործարքային ցածր ծախսերը։

Դրամի շուկայի գործիքները, բացի վերը նշված բնութագրիչներից, պետք է ունենան ստանդարտ վավերապայմաններ, իսկ դրանց թողարկողները պետք է ունենան ֆինանսատնտեսական լավ ցուցանիշներ և բարձր վարկանիշ։

Դրամի շուկայի պետական կարգավորումն իրականացվում է բանկային համակարգը կարգավորող լիազորված պետական մարմնի կողմից։ Մեր հանրապետությունում այն իրականացվում է ՀՀ Կենտրոնական բանկի կողմից, իսկ օրինակ, ԱՄՆ-ում Ֆեդերալ ռեզերվային համակարգի կողմից, իսկ մի շարք այլ երկրներում՝ ազգային բանկերի կողմից։

## Աղբյուրներ
*

Կատեգորիա:Ֆինանսական շուկաներ
Ղազարոսի կանայք

«**Ղազարոսի կանայք**»  (), ժամանակակից ռուս գրող Մարինա Ստեպնովայի վեպը։ 2012 թվականի «Մեծ գրքի» հաղթող (երրորդ մրցանակ), «Ազգային բեսթսելլեր 2012» թվականի հավակնորդ, «Ռուսական Բուկեր-2012»-ի հավակնորդ։

## Ընդհանուր տեղեկություններ
«Ղազարոսի կանայք» վեպն առաջին անգամ լույս է տեսել 2011 թվականին «*[[AST (հրատարակչություն)|AST]]*» հրատարակչության կողմից Մոսկվայում, այնուհետև գիրքը մշտապես տպագրվել է առանձին տպաքանակով։ Վեպը ժամանակակից ընթերցողների շրջանում մեծ ժողովրդականություն է վայելում ռուսերենով և թարգմանվել է 25 այլ լեզուներով։

Գրականագետների կարծիքով վեպը լավ է գրված, բայց հնաոճ է։ Տեքստը բավականաչափ մաքրված չէ, առկա է բառապաշարի ժամանակագրական անհամատեղելիություն։

## Սյուժե
Նոր ռուսական գրականության մեջ Մարինա Ստեպնովայի «Ղազարոսի կանայք» ստեղծագործությունը անսովոր ընտանեկան սագա է, որն ընդգրկում է բավականին երկար ժամանակահատված` 20-րդ դարի սկզբից մինչև մեր օրերը, այն մեծ սիրո և միաժամանակ հակակրանքի մասին է։ Հերոսներից մեկը՝ Ղազարոս Լինդտը, վեպում ներկայացվում է որպես հանճարեղ գիտնական, միաժամանակ մեծ երեխա։ Նա կապող օղակ է բոլոր երեք կանանց ճակատագրերի համար, որոնց մասին պատմվում է ստեղծագործության էջերում։

Առաջին կինը անզավակ Մարուսյան է՝ իր ավագ ընկերոջ կինը, որին Ղազարոսը սիրահարվել է որդիական սիրով։ Երկրորդը` երիտասարդ Գալինան է, որին նա սիրահարվել է պատերազմից հետո` գտնվելով փակ քաղաքում։ Ղազարոսի մյուս կինը որբ թոռնուհի Լիդան է, ով առանձնանում է հանճարեղ բնույթով, բայց ունի աշխարհիկ երազներ իր սեփական աներևակայելի տան մասին` լի ջերմությամբ և հատակի իրական ճռռոցով։ Գրքի առանձին գործող անձ է հին տունը՝ «Մարուսյաի տունը», որը Ղազարոսի առաջին կնոջից՝ Մարուսյայից մի ամբողջ դարաշրջանից հետո, անցնում է Լիդային և դրանով ավարտում սյուժեների շղթան։

## Քննադատություն
Ժամանակակից  գրական գործիչ Մաքսիմ Լավրենտեևը «Ղազարոսի կանայք» վեպի մասին այսպես է արտահայտվել. 

Վիկտոր Տոպորովը նույնպես ուշադրություն է դարձրել այս գրական հրատարակության վրա և արտահայտվել է այսպես.

## Պարգևներ
* Մեծ գիրք, 3-րդ ազգային բեսթսելլեր մրցանակ , 2012,
* «Յասնայա Պոլյանա» մրցանակի հավակնորդ, 2012,
* «XXI դարի ռուսական բուկեր» մրցանակի հավակնորդ, 2012,
* «Русский Букер Большая Книга» մրցանակի հավակնորդ, 2012,
* Ընթերցողների ինտերնետային քվեարկության հաղթող, 2012։

## Ծանոթագրություններ

## Արտաքին հղումներ
* Женщины Лазаря. Мысли Виктора Топорова
* о романе Максим Лаврентьев 

Կատեգորիա:2011 վեպեր
Կատեգորիա:Մարինա Ստեպնովայի վեպեր
Բյուրեղապակյա աշխարհ

**«Բյուրեղապակյա աշխարհ»** (), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին։ Առաջին հրապարակումը եղել է «Զնանիե - սիլա» ամսագրում (թիվ 3, 1991 թ., մարտ, էջ 83-91)։ Պարբերականներից դուրս առաջին անգամ տպագրվել է Պելևինի «Կապույտ լապտեր» (1991) առաջին ժողովածուու մ։

## Բովանդակություն
Հոկտեմբերյան հեղափոխության նախօրեին Պետրոգրադում Շպալեռնայա փողոցում յունկերներ Նիկոլայը և Յուրին հերթապահում են գլխավոր առաջադրանքով՝ որևէ մեկին թույլ չտալ մտնել Սմոլնի։ Յունկերները հերթապահում են՝ օգտագործելով տարբեր թմրամիջոցներ և վարելով փիլիսոփայական զրույցներ, որոնք անվերջ ընդհատվում են Սմոլնիին մոտենալ ցանկացող անհասկանալի անհատների փորձերով։

Զուգահեռաբար Յուրին Նիկոլային բացատրում է, որ յուրաքանչյուր մարդ ունի մի առաքելություն, որն իր համար կարող է անսպասելի լինել։ Այն հարցին, թե ինչպես կարելի է պարզել իր առաքելությունը, Յուրին բացահայտում է, որ ժամանակին ունկնդրել է անտրոպոսոֆիա հոգևոր-միստիկ ուսմունքի հիմնադիր Ռուդոլֆ Շտայների դասախոսությունները։ Շտայները Յուրիին բացահայտել է, որ նա հատուկ նշան է կրում, ճակատագրում նա ունի հատուկ առաքելություն՝ աշխարհը պաշտպանել հնագույն դևից։

Աստիճանաբար պարզվում է, որ Սմոլնի է փորձում ներխուժել անձամբ բոլշևիկների առաջնորդ Վլադիմիր Լենինը։ Եվ ահա, հերթական անգամ, երբ յունկերները տառապում են էֆեդրին օգտագործելուց հետո, նրանք ներս են թողնում բանվոր Էյնո Ռահյային իբր «Կարլ Լիբկնեխտ և որդիներ» ընկերության լիմոնադի արկղերով։ Իրականում նկատի է առնվում պատմական այն իրադարձությունը, թե ինչպես է ֆինն կոմունիստ Ռահյան Լենինին անցկացրել Սմոլնի։

Այդպիսով յունկերները ձախողում են իրենց առաքելությունը, և հնագույն դևը տիրում է Ռուսաստանին։

## Պատմական հենք
Պատմվածքի իրական պատմական հենքը Էյնո Ռահյայի հուշերն են այն մասին, թե ինչպես է նա 1917 թվականի հոկտեմբերի 25-ին Լենինին անցկացրել Սմոլնի.

## Ծանոթագրություններ

## Արտաքին հղումներ
* Պատմվածքը Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Համար XII ցախատան կյանքն ու արկածները

**«Համար XII ցախատան կյանքն ու արկածները»** (), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին՝ «Կապույտ լապտեր» ժողովածուում։

## Բովանդակություն
«Համար XII ցախատան կյանքն ու արկածները» պատմվածքում հեղինակը բացահայտում է այն առարկաների մարդակերպ էությունը, որոնք կարող են մտածել և տառապել։ Գլխավոր հերոսը՝ Համար XII ցախատունը, ներքին էվոլյուցիայի է ենթարկվում, որը տանում է դեպի հոգևոր ազատություն, և մասամբ ստանում է կյանքի իմաստի վերաբերյալ հարցերի պատասխաններ։

Պատմվածքում արծարծվում է մեծանալու թեման։ Ամենասկզբում, լինելով տախտակների կույտ, գլխավոր հերոսը գրեթե չէր գիտակցում իրեն։ Այնուհետև նա դարձավ հեծանիվների պահեստարան, ներկվեց կարմիր և ստացավ իր անունը՝ Համար XII։ Այդ պահից նա սկսեց ինքն իրեն գիտակցել որպես անհատ։

Հեծանիվների պահեստարան եղած ժամանակ Համարը XII-ը երազում էր դառնալ հեծանիվ և ճանապարհորդել։ Նրա երկու հարևանները՝ 13 և 14 ցախատները, որոնցում բանջարեղեն էին պահում, նրան ձանձրույթ էին պատճառում։ Համար XII-ի վաճառքից հետո այնտեղից հեծանիվները հանվեցին։ Նրանց փոխարինեց թթու վարունգով տակառը։ Համար XII-ը սկսեց ընտանեկան կյանք. տակառը դարձավ նրա կինը, իսկ վարունգները՝ նրանց երեխաները։ Այդ պահից ցախատունն ընկավ ընկճախտի մեջ և կորցրեց հետաքրքրությունը շրջապատող աշխարհի հանդեպ։

Փորձելով վերադառնալ երիտասարդական ոգևորության զգացողությանը՝ ցախատունը զոհաբերում է իրեն և կործանում վարունգի տակառը, ինչպես նաև հարևան 13 և 14 ցախատները։ Ըստ գրականագետ Տ. Վ. Շչուչկինայի՝ այս արարքը բացահայտում է հերոսի թուլությունն ու եսասիրությունը։

## Ծանոթագրություններ

## Գրականություն
* *Щучкина Т. В.* Рассказовое творчество Виктора Пелевина. — СПб. : фак-т филологии и искусств СПбГУ, 2010. — 60 с. — (Сер. «Лит. направления и течения»; Вып. 37)

## Արտաքին հղումներ
* Պատմվածքը Վիկտոր Պելևինի ստեղծագործությունների կայքում

Կատեգորիա:Վիկտոր Պելևինի ստեղծագործություններ
Դևիդ Միտչել

**Դևիդ Սթիվեն Միտչել** (, ), անգլիացի արձակագիր։ Նրա ստեղծագործություններից երկուսն ընդգրկված եմ Բուքերյան մրցանակաբաշխության կարճ ցուցակում։

## Կենսագրություն
Միտչելը ծնվել է Մերսիսայդ կոմսության (Անգլիա) Սաուտպորտ քաղաքում։ Միտչելը Քենթի համալսարանում սովորել է ամերիկյան և անգլերեն գրականություն։ Նա մեծացել Է Մալվերնում (Ուոքսթերշիր)։ Մարզվելուց հետո նա մեկ տարի ապրել է Սիցիլիայում, ապա տեղափոխվել է Ճապոնիայի Հիրոսիմա քաղաք և դասավանդել անգլերեն՝ Ճապոնայի ուսանողներին։ Նա 8 տարի հետո կնոջ՝ ճապոնուհի Կեյկոյի և երկու երեխաների հետ վերադարձել է Անգլիա։ Միտչելը իր էսեներից մեկում գրել է.

## Գործունեություն
Միտչելի առաջին վեպը՝ «Գրական ուրվականը» (**'), որը թողարկվել է 1999 թվականին հայտնի է դարձել ամբողջ աշխարհում՝ [[Օկինավա կղզի|Օկինավա]]յից մինչև [[Մոնղոլիա]] և մինչև [[Նյու Յորք]]. 9 հեքիաթասաց պատմում են պատմություններ, որոնք կապվում և հատվում են միմյանց։ Գիրքը արժանացել է Ջոն Լուելին Ռիսի մրցանակի:

Նրա հաջորդ երկու աշխատանքները՝ «Երազ  № 9» (**', 2001 թվական) և  «Ամպամած ատլաս» (**', 2004 թվական) ընդգրկվել են Բուքերյան մրցանակի ցուցակում։ 2003 թվականին Միտչելը՝ ըստ «Գրանտա» ամսագրի (**'), դասվել է բրիտանացի լավագույն երիտասարդ գրողների շարքին։ 2007 թվականին ընդգրկվել է «Թայմ» ամսագրի աշխարհի 100 ամենաազդեցիկ մարդկանցից շարքի մեջ։

Նրա հաջորդ վեպը «Սև կարապի մարգագետին» (**') վեպն է, որը հրապարակվել է 2006 թվականին և ընդգրկվել է Բուքերյան մրցանակի մեծ ցուցակում։ 2010 թվականին լույս է տեսել Միտչելի հինգերորդ վեպը՝ «Հակոբ դե Զուտի հազարավոր աշուննները» (**'):

Միտչելն այժմ ընտանիքի հետ ապրում է Կորկում (Իռլանդիա)։ 2012 թվականին Միտչելի «Ամպային ատլաս» վեպի հիման վրա նկարահանվել է համանուն ֆիլմ։ 2016 թվականի մայիսին «Ինձանից գնում է այն, ինչ դու ժամանակ ես անվանում» (**) վեպի ձեռագիրը հանձնել է Ապագայի գրադարանին՝ դառնալով այդ գեղարվեստական նախագծի երկրորդ մասնակիցը։

## Նշումներ

## Մատենագրտություն
* 1999 թվական *Գրական ուրվական* ()
* 2001 թվական  *Երազ №9* ()
* 2004 թվական *Ամպի ատլաս* ()
* 2006 թվական *Սև կարապի նշանի տակ* ()
* 2010 թվական *Հակոբ դե Զուտի հազարավոր աշուննները* ()
* 2014 թվական *Ոսկորային ժամացույց* ()
* 2015 թվական *Սոված տուն* ()՚
* 2014 թվական *Ինձանից գնում է այն, ինչ դու ժամանակ ես անվանում*

## Ռուսերեն հրատարակություններ
* *Երազ №9* (number9dream)
* *Ամպային ատլաս* ()
* *Գրական ուրվական* () 
* *Հակոբ դե Զուտի հազարավոր աշուննները* ()
* *Սև կարապի նշանի տակ (*)
* Հասարակ մահկանացուներ ()
* *Սոված տուն (*)

## Ծանոթագրություններ

## Արտաքին հղումներ
* 
* 
* 
* 
* 
*

Կատեգորիա:20-րդ դարի բրիտանացի գրողներ
Կատեգորիա:Անգլիացի գրողներ
Կատեգորիա:Անգլիացի թարգմանիչներ
Կատեգորիա:Անգլիացի վիպասաններ
Կատեգորիա:Բրիտանացի գրողներ
Կատեգորիա:Պոստմոդեռնիստ գրողներ
Կատեգորիա:Անգլիացի մանկավարժներ
Կատեգորիա:Անգլիացի սցենարիստներ
Կատեգորիա:Անգլիացի արձակագիրներ
Կատեգորիա:Անգլիացի լեզվաբաններ
Կատեգորիա:Գիտաֆանտաստիկ գրողներ
Իվան Անդրեև

**Իվան Անդրեև** (, ), խորհրդային նկարիչ և մանկավարժ, Ռուսաստանի դաշնության մշակույթի վաստակավոր գործիչ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։

## Կենսագրություն
Ի․ Անդրեևը ծնվել է 1915 թվականի հոկտեմբերի 15-ին, Սմոլենսկի նահանգի Պրախովո գյուղում։ Մասնակցել է Հայրենական մեծ պատերազմին։ Պարգևատրվել է ռազմական պարգևներով։ 1945-1951 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության բաժին` սովորելով Լ․ Օստրովայի, Բ․ Ֆոգելի և Մ․ Ավիլովի հետ։ 1951 թվականին ավարտել է ինստիտուտը Մ․ Ավիլովի արվեստանոցում` գեղանկարչի կոչումով։ Դիպլոմային աշխատանքն է եղել «Լենինը և Կրուպսկայան ՎԽՈՒՏԵՄԱՍ-ի հանրակացարանում» նկարը (Գեղարվեստի ակադեմիայի թանգարան, Պետերբուրգ)։

1951 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների աշխատանքների հետ միասին։ Նա նկարել է ժանրային և պատմական նկարներ, դիմանկարներ և բնանակարներ։ 1951 թվականին դարձել է Լենինգրադի խորհրդային նկարիչների միության անդամ։ 1951 թվականից ավելի քան երեսուն տարի նա դասավանդել է Լենինգրադի արվեստի միջնակարգ դպրոցում։ Անդրեևին շնորհվել է Ռուսաստանի Դաշնության  մշակույթի վաստակավոր գործչի պատվավոր կոչում։

Նկարչի ստեղծած գործերի շարքում են՝ «Մարտիկներն ընթերցում են «Ինչպես է կոփվում պողպատը» գիրքը» (1944), «Գեղարվեստի միջնակարգ դպրոցի ուսուցչուհի Ի. Զվոնցովայի դիմանկարը»(1954), «Գարնանային էտյուդ», «Վարսակի դեզ» (երկուսն էլ 1955), «Ձմեռային էտյուդ» (1956), «Վ. Լենինը Ջրվեժի մոտ»(1957), «Բրդի վերամշակում» (1958), «Քսանական թվականները գյուղում» (1960), «Վ. Լենինի աշխատասենյակում», «Բնանկար» (երկուսն էլ 1961), «1918 թվական։ Վ. Լենին» (1964), «Գեղարվեստի միջնակարգ դպրոցի ուսուցչուհի Գ. Ռիսինայի դիմանկարը» (1971), «Գեղարվեստի միջակարգ դպրոցի ֆիզիակի ուսուցիչ Պ. Նիկիտին», «Հուլիս» (երկուսն էլ` 1972), «Արվեստաբան Վ. Ալեքսանդրովի դիմանկարը»(1973), «Գրող-լրագրող Ա. Օսիպովի դիմանկարը», «Լենինգրադի պաշտպանության մասնակից Ն. Զուևի դիմանկարը» (երկուսն էլ` 1974), «Անգրագիտության վերացում» (1980), «Հայրենական մեծ պատերազմի վետերան Ա. Յամովի դիմանկարը» (1983), «Այսօր աշխարհում» (1984), «Հայրենական մեծ պատերազմի վետերան Ա. Գաբուզովի դիմանկարը» (1985) և այլն։ Ի․ Ադրեևի աշխատանքները գտնվում են Ռուսաստանի և այլ երկրների թանգարաններում և մասնավոր հավաքածուներում։ Մահացել է 1993 թվականի մարտի 10-ին, Սանկտ Պետերբուրգում՝ 78 տարեկան հասակում։

## Ցուցահանդեսներ

## Ծանոթագրություններ

## Ընտանիքը
* Որդին՝ Նիկիտա Անդրեևը (ծն․ 1951), գրաֆիկական նկարիչ է։

## Գրականություն
* *Иванов С.* Неизвестный соцреализм. Ленинградская школа. — СПб.: НП-Принт, 2007. — С. 388, 403, 407. ISBN 5-901724-21-6, ISBN 978-5-901724-21-7.
* 

Կատեգորիա:ԽՍՀՄ նկարիչների միության անդամներ
Կատեգորիա:Խորհրդային մանկավարժներ
Կատեգորիա:Խորհրդային նկարիչներ
Կատեգորիա:Հայրենական մեծ պատերազմի մասնակիցներ
Կատեգորիա:Ռեպինի անվան ինստիտուտի շրջանավարտներ
Կատեգորիա:Սանկտ Պետերբուրգի նկարիչների միության անդամներ
Շանթիդևա

մինի|Շանթիդևա
**Շանթիդևա** ( «անդորրի աստվածություն»,  *zhi ba lha*, ), VIII դարի նշանավոր հնդիկ մտածող, բուդդայական Նալանդա մենաստանի վանական։ Պատկանում է 84 բուդդայական մահասիթհերի թվին։ Նշանակալի ներդրում է ունեցել բուդդայական Մադհյամակա դպրոցի զարգացման մեջ։ Հեղինակ է «Բոթխիչարյա ավատարա» (Բոթհիսաթվայի ուղի) աշխատության, որտեղ մանրամասն ներկայացվում են բուդդայական ուսմունքի բազմաթիվ ասպեկտները` փիլիսոփայությունը, էթիկան, նպատակները, մեդիտացիայի եղանակները, արժեքները, ուխտը, վարքը և այլն։

Ըստ ավանդության ծնունդով արքայազն էր, սակայն թագադրության նախօրեին երազում տեսել է Մանջուրշի բոթխիսաթվային, որը նստել էր իր գահի վրա։ Այս երազից հետո հրաժարվել է գահից և գնացել է մենաստան` առանց բացահայտելու սեփական ծագումը։

Շանթիդևայի անձի և «Բոթխիչարյա ավատարայի» ստեղծման մասին ավանդվում է հետևյալ պատմությունը():
Նալանդայի վանականների մոտ սովորություն կար ժամանակ առ ժամանակ հավաքվել և որևէ փիլիսոփակայան աշխատություն ընթերցել ու քննարկել։ Շանթիդևան վանականների շրջանում ուներ հիմար և անընդունակ մարդու համբավ։ Ահա հասավ երկասիրություն ընտրելու և ընթերցելու նրա հերթը։ Շանթիդևան հարցրեց, ինչ պետք է կարդա` սեփակա՞ն գրվածք, թե՞ մեկ այլ մարդու աշխատություն։ Վանականները որոշեցին կատակ խաղալ պարզամիտի վրա և առաջարկեցին նրան կարդալ իր հորինած երկը։ Եվ Շանթիդևան սկսեց կարդալ «Բոթխիչարյա ավատարան» որը դարձավ Մախայանայի ճանապարհի և Բոթհիսաթվայի իդեալի մասին մախայանա ուսմունքի համար նորմատիվային երկասիրություն։ Տեքստը կարդալու ընթացքում Շանթիդևան մտավ սամաթհի վիճակի մեջ, իսկ այնուհետև բարձրացավ օդ` հանկարծակի եկած և ափշած վանական եղբայրների առջև։ Այս դեպքից հտո այլևս ոչ ոք նրան ապուշ չէր համարում։ 

«Բոթխիչարյա ավատարա» գիրքն ընդգրկված է բուդդայական համալսարանների սկզբնական դասընթացների ծրագրերում։

Շանթիդևան ճանաչվել է բոթհիսաթվա։

## Ծանոթագրություններ

## Արտաքին հղումներ
* Ե. Տորչինով. Բուդդայականության ներածություն (ռուսերեն) ISBN 5-93597-019-8
* Բոթհիսաթվայի ճանապարհը (Բոթխիչարյա ավատարա) (ռուսերեն)
* Հաչաբ Դորջե. Շանթիդևայի կյանքը (ռուսերեն) 
* Bodhicaryavatara (սանսկրիտ)

Կատեգորիա:8-րդ դարի մահեր
Կատեգորիա:Բնօրինակում անաղբյուր հոդվածներ
Կատեգորիա:Բուդդայական կրոնավորներ
Կատեգորիա:Հնդիկ գրողներ
Կատեգորիա:Հնդիկ թարգմանիչներ
Կատեգորիա:Հնդիկ փիլիսոփաներ
Կատեգորիա:Փիլիսոփաներ այբբենական կարգով
Ափապաշտպան կառույցներ

**Ափապաշտպան կառույցներ**, գետերի, ծովերի, ջրամբարների ափերը ալիքների, հոսանքների քայքայող ներգործությունից, ջրի ու սառույցի ճնշումից և այլ բնական գործոններից պաշտպանող կառույցներ։

Ափապաշտպան կառույցները պաշտպանում են բնակավայրերը, արդյունաբերական օբյեկտները, ճանապարհները, դաշտերը, պատմական հուշարձանները հեղեղումներից։ Օգտագործվում են նաև լողափի ստեղծման, պահպանման և ընդարձակման համար։ Ըստ ջրի հոսքի հետ փոխներգործության բնույթի լինում են՝ *ակտիվ* (օգտագործում են հոսքի էներգիան ափի ջրաբերուկների տղմալցման և պահպանման համար) և *պասսիվ* (հոսքին՝ ալիքի հարվածին դիմադրում են միայն իրենց կոնստրուկցիայի ամրությամբ և կայունությամբ)։

Ակտիվ ափապաշտպան կառույցներ են ալիքաբեկիչները, ընդլայնական կիսապատնեշները, կարգավորող դամբերը, իսկ պասսիվ՝ ալիքահետահար պատերը, խոշոր զանգվածներից լիցքերը, քարալիցքերը, ցանցարկղները, բետոնե կամ երկաթբետոնե սալերը։ Ափապաշտպան կառույցների համալիրի և նրանց տիպերի ընտրությունը կախված է ափի ռելիեֆից, հիդրոերկրաբանական ռեժիմից, երկրաբանական կառուցվածքից։

Կատեգորիա:Պաշտպանական կառույցներ
Կատեգորիա:Ջրատեխնիկական կառույցներ
Ամրոցի հնագիտական-ազգագրական թանգարանային համալիր

**Ամրոցի հնագիտական-ազգագրական թանգարանային համալիր** (), Գալա գյուղը բացօթյա թանգարանային համալիր է Աբշերոնի թերակղզու կենտրոնում, որը հիմնադրվել է 2008 թվականին Գալա պետական պատմական և ազգագրական արգելոցի տարածքում Հեյդար Ալիևի հիմնադրամի նախագահ Մեհրիբան Ալիևայի նախաձեռնությամբ և ղեկավարությամբ։

## Պատմություն
thumb|left|Ամրոցի հնագիտական-ազգագրական թանգարանային համալիր
Գալա գյուղը գտնվում է Աբշերոնի թերակղզու կենտրոնում՝ ռազմավարական կարևոր բլրի վրա։ Գալա գյուղի հնագույն մասը 1988-ին հռչակվել է պատմա-ազգագրական արգելոց և ներառել է 216 պատմական, հնագիտական և ճարտարապետական հուշարձաններ։ Գյուղում կա 5 մզկիթ, ամրոցի մնացորդներ, 3 լոգարան, ավելի քան 170 տուն, ինչպես նաև դամբարաններ և այլն։ Աբշերոնի թերակղզում հայտնաբերված ժայռապատկերները, կերամիկական, կենցաղային և դեկորատիվ իրերը, զենքերն ու մետաղադրամները կենտրոնացած են թանգարանային համալիրում։ Ադրբեջանի Գիտությունների ազգային ակադեմիայի հնագիտության և ազգագրության ինստիտուտի «Աբշերոն» հնագիտական արշավախումբը 2010 - 2011 թվականներին պեղումներ է անցկացրել այստեղ։ Պեղումների ընթացքում հայտնաբերվել են տարբեր գտածոներ, որոնք թվագրվում են մ.թ.ա. 3-2-րդ հազարամյակներին, ինչպես նաև 14-15-րդ դարերին։

Թանգարանային համալիրում ցուցադրվում են բրոնզե դարաշրջանի ժայռոտ բնակավայրեր, ժայռապատկերներ, 10-14-րդ և 10-15-րդ դարերին պատկանող 2 ստորգետնյա ճանապարհ Կասպից ծովի և Բաքվի ուղղությամբ, 18-րդ դարին պատկանող թոնիրը։ Թանգարանում կա նաև X- րդ և 14-րդ դարերին պատկանող ամրոց, որն օգտագործվել է դիտարկման և պաշտպանության համար։

Ժայռապատկերներում պատկերված են կանայք, տղամարդիկ, կենդանիներ, տարբեր այլ բեկորներ, որսորդություն և հարսանեկան արարողություններ։

## Ծանոթագրություններ

Կատեգորիա:2008 հիմնադրված թանգարաններ
Կատեգորիա:Ադրբեջանի արգելոցներ
Կատեգորիա:Ադրբեջանի հնագիտական թանգարաններ
Ափ

**Ափ**, ջրավազանների (ծով, լիճ, ջրամբար), ինչպես նաև հոսող ջրերի և ցամաքի փոխազդեցության գոտի։ Ջրի ներգործության, մակերևույթի տատանումների, ցամաքի մերձափնյա մասի տեղադրման բնույթի և այնտեղ գործող պրոցեսների պատճառով փոփոխվում է։ Ափերը լինում են՝ բարձր–զառիթափ (աբրազիոն) և ցածրատափարակ (կուտակումային)։

Ափի ձևավորման առաջնահերթ գործոնը ալեբախումն է, որի քայքայիչ գործունեությամբ ծովն «ընթանում է» դեպի ցամաք՝ իր մեջ առնելով արդեն մշակված ստորջրյա լանջը։ Ափերի ձևը սերտորեն կապված է տեղանքի երկրաբանական կառուցվածքի և գետերի գործունեության հետ։

## Ափի տեսակները
Ափերը լինում է երկայնակի, լայնակի, շեղ և չեզոք։ 
Երկայնակի ափը ձգվում է ծալքերի տարածմանը զուգահեռ, լայնակիի դեպքում ծալքերն ուղղահայաց են ափագծին։ Շեղ ափը կազմում են որոշ անկյուն, իսկ չեզոքները հատուկ են սեղանաձև երկրներին, որտեղ շերտերն ունեն հորիզոնական տեղադրում։

## Ափի ձևավորումը
Ափի պատկերը փոփոխվում է ծովի մակերևույթի դարավոր տատանումներից։ Ծովը գետահովիտներով թափանցելով ցամաքի խորքը, ըստ լանջի թեքության առաջացնում է տարբեր խորության և երկարության խորշեր, կղզիներ։ Խորասուզվող ափին բնորոշ են ռիսաները, ֆյորդերը, շխերները, էստուարները։ Բարձրացող ափը բավական միապաղաղ է, դելտային բերվածքները նստում են ափագծից հեռու, ծովախորշերն անջատվում են ցամաքալեզվակներով և ավազաթմբերով, առաջ են գալիս ծովալճակներ։

Հայկական բարձրավանդակի լճերի (Սևան, Վան, Ուրմիա) ափերին դիտվում են ափի աբրազիոն և կուտակումային տիպեր։

Կատեգորիա:Լանդշաֆտ
Կատեգորիա:Ռելիեֆի տեսակներ
Էվա-Մարիա Լիյմետս

մինի|Eva-Maria Liimets (2021)
**Էվա-Մարիա Լիյմետս** (, ), էստոնացի դիվանագետ և պետական գործիչ։ Էստոնիայի արտաքին գործերի գործող նախարարը 2021 թվականի հունվարի 26-ից։ Նախկինում Չեխիայում, Սլովենիայում և Խորվաթիայում (2017-2021) դեսպան։

## Կենսագրություն
Ծնվել է 1974 թվականի մայիսի 31-ին Տալլինում։

1996 թվականին ավարտել է Տարտուի համալսարանը Պետական կառավարում մասնագիտությամբ, իսկ 2005 թվականին՝ Էստոնիայի բիզնեսի դպրոցը՝ միջազգային բիզնեսի կառավարման ոլորտում մագիստրոսի աստիճանով։

Սկսել է աշխատել արտաքին գործերի նախարարությունում 1997 թվականին։ 1999-2003 թվականներին՝ տնտեսական դիվանագետ Հռոմում, 2003-2006 թվականներին՝ արտաքին գործերի նախարարության քաղաքական վարչության երկրորդ քարտուղար, 2006-2009 թվականներին՝ Վաշինգտոնում դեսպանության առաջին քարտուղար, ապա՝ փոխդեսպան։ 2009-2014 թվականներին՝ արտաքին գործերի նախարարության միջազգային կազմակերպությունների վարչության տնօրեն, 2014-2017 թվականներին՝ Նյու Յորքում գլխավոր հյուպատոս, 2017-2018 թվականներին՝ արտաքին գործերի նախարարության եվրոպական դեպարտամենտի խորհրդական, 2017-2021 թվականներին՝ Չեխիայում, Սլովենիայում և Խորվաթիայում Էստոնիայի դեսպան։

2021 թվականի հունվարի 26-ին ԱԳ նախարար է նշանակվել Կայա Կալասիի կառավարությունում։

Տիրապետում է անգլերեն, գերմաներեն, իտալերեն և ռուսերեն լեզուների։

## Ծանոթագրություններ

Կատեգորիա:Արտաքին գործերի կին նախարարներ
Կատեգորիա:Էստոնիայի կին քաղաքական գործիչներ
Կատեգորիա:Էստոնիայի քաղաքական գործիչներ
Կատեգորիա:Կին դեսպաններ
Կատեգորիա:Կին դիվանագետներ
Մանաշիդ

**Մանաշիդ**, գյուղական բնակավայր Արցախի Հանրապետության Շահումյանի շրջանում։ Գտնվում է շրջկենտրոն Շահումյան ավանից 10,2 կմ հյուսիս-արևմուտք, ծովի մակերևույթից 1270-1370 մ բարձրության վրա՝ Բուզլուխ և Էրքեջ գյուղերի միջնահատվածում, Կյուրակչայ գետի աջ կողմում, գեղատեսիլ բարձունքի վրա։

Ոներ առողջարար կլիմա։

Արցախյան առաջին պատերազմի տարիներին գյուղը հայաթավել և բռնազավթվել է Ադրբեջանի կողմից։ Այն այժմ մտցված է Ադրբեջանի Գորանբոյի շրջանի մեջ։ Ունի 298 բնակիչ։ Էրքեջ գյուղի հետ կազմում է Մանաշիդ համայնքը։ Գյուղում մինչև Օղակ գործողությունը մեծամասնոթյունը հայեր էին։

## Պատմություն
1890-ական թվականներին մտել է Ելիզավետպոլի նահանգի Ելիզավետպոլի գավառի մեջ և ուներ 40 տուն՝ 400 հայ բնակչով։

Արցախյան առաջին պատերազմի ժամանակ՝ 1991 թվականի հուլիսի 16-ին ադրբեջանցիները գրավում են Մանաշիդը, սակայն նույն թվականի սեպտեմբերի 13-ին հայկական ուժերին հաջողվում է ազատագրել գյուղը։ Մեկ տարի անց ադրբեջանցիները շրջանի մյուս գյուղերի հետ գրավում են նաև Մանաշիդը։

## Բնակչություն
Մանաշիդի բնակչությունը 1830-ական թվականներից մինչև 1910-ական թվականները անընդհատ աճել է.

## Տնտեսություն
1912 թվականին գյուղում եղել է տարբեր նշանակության 115 շինություն, այդ թվում՝ 1 եկեղեցի, 56 բնակելի տուն, 56 տնտեսական կառույց և 2 խանութ։

Մանաշիդցիների ավանդական և գլխավոր զբաղմունքը եղել է հողագործությունը։ 1912 թվականին գյուղացիներն ունեին 30 ձի, 400 խոշոր և 300 մանր եղջերավոր անասուն, 50 խոզ։

1908 թվականին գյուղում դպրոց է հիմնում վերինշենցի ուսուցիչ Գրիգոր Հակոբյանը։ 1930 թվականին Մանաշիդում բացվեց 7-ամյա դպրոց, որը մեկ տարի հետո ունեցավ իր շենքը։ Որպես դպրոցի զանգ ծառայում էր գյուղի եկեղեցու նախկին զանգը։

## Պատմամշակութային կառույցներ
Գյուղամիջում է գտնվում Սուրբ Աստվածածին (Սուրբ Հովհաննես) եկեղեցին։ 1841 թվականի վավերագրերից մեկում եկեղեցին հիշատակվում է Սուրբ Հովհաննես անունով, իսկ մեկ տարի անց և հետագա փաստաթղթերում՝ Սուրբ Աստվածածին անունով։ 1890 թվականի դրությամբ գյուղում կար մեկ եկեղեցի։ 1892 թվականին հին եկեղեցու տեղում գյուղի հանրության աջակցությամբ կառուցվում է նոր եկեղեցի։ Եկեղեցու հարավային մուտքի բարավորի շինարարական արձանագրության համաձայն, եկեղեցու կառուցմանը նպաստել են բոլոր մանաշիդցիները, բացառությամբ Սարգիս Նազարյանցից։

Գյուղում եղել է երկու գերեզմանոց։ Մեկը գտնվում է Սուրբ Աստվածածին եկեղեցու հյուսիսային և արևմտյան կողմերում, երկրորդն ավելի ընդարձակ է և տարածվում է գյուղի հարավային եզրին։ Երկրորդ գերեզմանոցի տարածքում է գտնվում Սուրբ Խաչ (Նահատակա) եկեղեցին։

1308 թվականին Գրիգոր և Պապաք եղբայրները գյուղում կանգնեցրել են մի խաչքար։ Մանաշիդն ուներ Ս. Նահատակ անունով նորաշեն եկեղեցի և ընկուիզ ծառերի տակ թաղված մատուռ։

## Ծանոթագրություններ

## Արտաքին հղումներ
*

Կատեգորիա:Ադրբեջանի բնակավայրեր
Կատեգորիա:Ադրբեջանի կողմից բռնազավթված տարածքներ
Կատեգորիա:Շահումյանի շրջանի համայնքներ
Միայն դու (ֆիլմ)

**«Միայն դու»** (), ռեժիսոր Եվգենի Շերստոբիտովի գեղարվեստական ֆիլմը Իսահակ Դունաևսկու «Սպիտակ ակացիա» օպերետի մոտիվներով (որն իր հերթին, բեմադրվել է Վլադիմիր Մասսի և Միխայիլ Չևինսկու պիեսի հիման վրա)։

Պրեմիերան տեղի է ունեցել 1972 թվականի դեկտեմբերի 14-ին։

## Սյուժե
Օդեսացի աղջիկ Տոնյա Չումակովան սիրահարված է ծովին և կետորսական նավի նավապետին։ Որպես ռադիստուհի՝ նա ծովում պայքարում է իր սիրո համար և հաղթում։

Ֆիլմի անվանումը վերցված է հերոսուհու առաջին երաժշտական համարի տողից, որն արտահայտում է նրա սերը ծովի հանդեպ․ «Միայն դու կարող ես երջանկություն տալ ինձ, միայն դու» (ռուս․՝ «Только ты можешь счастье мне дать, только ты!»)։

## Դերերում
* Իրինա Բորիսովա – *Անտոնինա Իվանովնա Չումակովա, ռադիստուհի «Խորհրդային Ուկրաինա» կետորսական բազայում (վոկալը՝ Դիանա Պետրինենկո)
* Նիկոլայ Սոլովյով – *Մաքսիմ Չայկա, «Անողոք» կետորսական նավի նավապետ (վոկալը՝ Նիկոլայ Սոլովյով)
* Գալինա Ստեցենկո – *Լարիսա Արկադևնա (վոկալը՝ Վ. Վոտրինա)
* [[Սպարտակ Միշուլին]] – *Յակով Պլուտարխովիչ Նակոնեչնիկով (Յաշկա «բուքսիր»), մատակարար
* Սերգեյ Սիբել – *Լյոշա Վելիկանով, Տոնյայի երկրպագու
* Ֆելիքս Պանտյուշին – *Սաշա Լոպատենկո, Տոնյայի երկրպագու
* Նիկոլայ Գավրիլով – *Պյոտր Տիմոֆեևիչ
* Գալինա Նեխաևսկայա – *Կատյա, բուֆետապանուհի կետորսական բազայում
* Ալեքսանդր Միլյուտին – *Տրոֆիմով, Կատյայի երկրպագուն
* Ալեքսանդր Գայ – *Ալեքսանդր Դմիտրիևիչ, «Խորհրդային Ուկրաինայի» նավապետ
* Վալերի Պանարին – *«Անողոքի» ստարպ
* Վիտալի Դորոշենկո – *նավաստի
* Լև Պերֆիլով – *ռադիոլրագրող
* Վալենտին Գրուդինին
* Վիկտոր Պոլիշչուկ – *«Խորհրդային Ուկրաինայի» ռադիոկայանի պետ

## Նկարահանման խումբ
* Սցենարի հեղինակներ՝ Վլադիմիր Մասս, Եվգենի Շերստոբիտով
* Բեմադրող ռեժիսոր՝ Եվգենի Շերստոբիտով
* Բեմադրող օպերատոր՝ Միխայիլ Չեռնիխ
* Կոմպոզիտոր՝ Բորիս Կլուր, Իսահակ Դունաևսկու օպերետի մոտիվներով
* Բեմադրող նկարիչ՝ Պյոտր Սլաբինսկի
* Բեմադրող բալետմայստեր՝ Բորիս Կամենկովիչ
* Էստրադային-սիմֆոնիկ նվագախմբի դիրիժոր՝ Իգոր Կլյուչարյով

## Քննադատություն
Կինո- և թատերագետ Վալերի Կիչինը, ընդգծելով «գույների պայծառությունը», «խորեոգրաֆիայի վարպետությունը» և «շքեղ ստորջրյա նկարահանումները» ֆիլմում, քննադատել է այն էկրանավորմանը ռեժիսորի մոտեցման համար, որը ոչ միայն օպերետային բնորոշ պայմանականություններ և «դրամատուրգիայի ավանդական թուլությունները» չի հանգեցրել կինոյի ավելի իրատեսական չափորոշիչների, այլև  «դրել է քառակուսու մեջ»։

## Ծանոթություններ

## Հղումներ և լրացուցիչ գրականություն
* «Только ты» на Russiancinema
* «Только ты»  на Рускино.ру
* Песни из фильма «Только ты» на Songkino
* 

Կատեգորիա:1970-ականների ռուսերեն ֆիլմեր
Կատեգորիա:1972 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Ռուսական ֆիլմեր
Անյա Պոկրով

**Անյա Պոկրովսկայա** (, ավելի հայտնի՝ **Аня Pokrov**), ռուս վիդեոբլոգեր, երգչուհի։ 2020 թվականի հունվարի 14-ին թողարկվել է Անյայի «Последний предатель» երգը։

2020 թվականի մարտից «Dream Team House»-ի առաջին կազմի անդամ է։

2020 թվականին ռուսական *[[Forbes]]*-ում զբաղացրել է 9-րդ հորիզոնակը ամենաբարձր վճարվող տիկտոկերների շարքում։

Անյան սկսել է աշխատել վաղ տարիքից, քանի որ նրանք ապրում էին ոչ այդքան հարուստ։ Անյան Մոսկվա է տեղափոխվել 2020 թվականին, երբ նրան հրավիրել են «Dream Team House», և այդ ժամանակվանից սկսվել է նրա գործունեությունը։

Համացանցում օգտագործում է նաև «Անտիգրուստին» և «Ավոկադո» կեղծանունը։

## Կենսագրություն
Ծնվել է Վոլգոգրադ քաղաքում 1999 թվականի դեկտեմբերի 12-ին։ Անյայի մայրն աշխատել է Վոլգոգրադի «Կակուստիկ» քիմիական գործարանում, իսկ հայրը՝ «Լուկոյլ» նավթամշակման գործարանում։

Երբ Անյան 4 տարեկան էր, ծնողները ամուսնալուծվել են, և աղջիկը մնացել է մոր հետ՝ մեկ սենյականոց բնակարանում։

Սովորել է երաժշտական դպրոցում։ Ավարտել է դոմրայի դասարանը։ Բացի նրանից, որ փոքր տարիքում սիրել է պարել, նաև հաճախել է պարի խմբակ։

Քանի որ ընտանիքն ուներ ֆինանսական խնդիրներ, դեռ դեռահաս Անյան սկսել է գումար վաստակել՝ բաժանելով թռուցիկներ և աշխատելով փոքր սրճարաններում։

Միջնակարգ դպրոցն ավարտելուց հետո ընդունվել է Վոլգոգրադի արվեստի և մշակույթի պետական համալսարան՝ «թատերականացված ներկայացումների և տոների ռեժիսոր» մասնագիտությամբ։

Առաջին կուրսում սկսել է փորձել իրեն կարճ վիդեոսյուժետների ժանրում՝ դրանք տեղադրելով սոցցանցերում։ Ժամանակի ընթացքում հասել է տվյալ ոլորտում որոշակի ժողովրդականության և որոշել ավելի շատ ժամանակ նվիրել այդ հետաքրքրությանը, անցել է հեռավար ուսուցման։ Այնուհետև սկսել է տեսանյութեր հրապարակել Tiktok-ում։

2020 թվականի մարտից Անյան սկսել է ապրել տիկտոկերների «Dream Team House» տանը։ Հրավիրելու ժամանակ նա դեռ ապրում էր Վոլգոգրադում, և չի համաձայնել միանգամից տեղափոխվել։

Նույն թվականի մայիսին սկսել է երաժշտական գործունեությունը՝ ներկայացնելով հասարակությանը իր դեբյուտային «Не игра в Симс» երգը։ Այդ երգի տեսահոլովակում նկարահանվել են նրա՝ տիկտոկերների տան կոլեգաները՝ Դանյա Միլոխինը, Արթուր Բաբիչը և ուրիշները։

Արթուր Բաբիչի հետ տանդեմում նկարահանվել է ամերիկյան «Total Blackout» («Ամբողջությամբ Բլեքաութ») հեռուստաշոուի ռուսական ադապտացիայում։ Նախագիծը մեկնարկել է ՍՏՍ ալիքով սեպտեմբերի 13-ին՝ կիրակի օրը։ Նրանք մասնակցել են ցուցադրված առաջին թողարկմանը և հաղթել։

Սեպտեմբերի 21-ին Անյան թողարկել է իր երկրորդ սինգլը՝ «Парень из села»: Անյայի խոսքերով` երգը միտումնավոր է պահպանվել արտասովոր ոճով. ոճային առումով այն կարելի է դասել «ժամանակակից շանսոնի» շարքին։

2020 թվականի դեկտեմբերի 10-ին թողարկվել է ամանօրյա «Снежинка» երգը՝ Միա Բոյկայի հետ։

## Ալիքի թեմատիկա
«ՏիկՏոկի» համար նկարահանում է կատակերգական սցենարներ, պարեր, երգեր։

2020 թվականի մայիսին թողարկվել է Անյայի YouTube-յան ալիքը՝ նվիրված բլոգերների աշխարհի նորություններին։

## Անձնական կյանք
Անյա Պոկրովին ռոմանտիկ հարաբերություններ են վերագրում Արթուր Բաբիչի հետ, սակայն նրանք անձամբ հերքում են այդ տեղեկությունը.

## Սկավառակագրություն

• «Не игра в Симс»• «Снежинка»

### Սինգլներ

## Ծանոթագրություններ

Կատեգորիա:Կին բլոգերներ
Կատեգորիա:Ռուս երգիչներ
Կատեգորիա:Ռուս երգչուհիներ
Կատեգորիա:Ռուսաստանի փոփ-վոկալիստներ